**Lance Stroll** (oik. **Lance Strulovitch**, s. 29. lokakuuta 1998 Montreal, Kanada) on kanadalais-belgialainen rata-autoilija.

Stroll debytoi Formula 1 -sarjassa kaudella 2017 Williams-tallissa. Stroll voitti Euroopan Formula 3 mestaruussarjan kuljettajien mestaruuden kaudella 2016.

Strollin isä on miljardööri Lawrence Stroll, jolla on venäläis-juutalaisia sukujuuria. Muotiteollisuudessa omaisuutensa ansainneen Lawrence Strollin omaisuus on arviolta 2,4 miljardia dollaria. Hänen äitinsä on belgialainen.

Ura
---

Stroll Formula 3 -sarjassa vuonna 2015.
Stroll aloitti karting-uransa vuonna 2008 ja kilpaili eri luokissa aina vuoteen 2013 asti. Vuonna 2014 Stroll aloitti formulauransa Italian Formula 4 -sarjassa Prema Powerteamin autolla. Hän voitti sarjan mestaruuden heti tulokaskaudellaan. Samana vuonna hän kilpaili myös Florida Winter Series -sarjassa.

Vuonna 2015 Stroll siirtyi kilpailemaan Euroopan Formula 3 mestaruussarjaan jatkaen Prema-tallissa. Hän saavutti kauden aikana yhden voiton ja kuusi palkintosijaa sijoittuen sarjan loppupisteissä viidenneksi. Samana vuonna hän kilpaili Uuden-Seelannin Toyota Racing Series -sarjassa voittaen sarjan mestaruuden.

Vuonna 2016 Stroll jatkoi Euroopan F3 -sarjassa Prema-tallissa ja voitti sarjan mestaruuden yli sadan pisteen erolla toiseksi sijoittuneeseen Maximilian Güntheriin nähden.

Formula 1 -ura
--------------

Vuodet 2010–2015 Stroll kuului Ferrarin nuorten kuljettajien akatemiaan. Strollin managerina toimii Luca Baldisserri.

### Williams (2015–2018)

Vuoden 2015 loppupuolella Stroll pääsi testaamaan Williamsin Formula 1 -autoa kauden jälkeisissä Abu Dhabin testeissä. Marraskuussa 2015 Williams vahvisti Strollin toimivan tallin testi- ja simulaattorikuljettajana kaudella 2016.

Marraskuussa 2016 Williams vahvisti Strollin nousevan tallin toiseksi kilpakuljettajaksi kaudeksi 2017. Hän otti tallissa paikan Felipe Massan tallikaverina Valtteri Bottaksen siirryttyä Mercedekselle. Australian kilpailussa Stroll joutui keskeyttämään jarruongelmiin. Myös seuraavassa kilpailussa Kiinassa Stroll joutui keskeyttämään kolaroituaan Sergio Pérezin kanssa kilpailun ensimmäisellä kierroksella. Kauden 2017 kolmannessa kilpailussa Bahrainissa Stroll joutui jälleen keskeyttämään tällä kertaa Carlos Sainzin törmättyä Strollin kylkeen kilpailun 13. kierroksella radan ensimmäisessä mutkassa. Venäjällä Stroll ajoi ensimmäistä kertaa kilpailun maaliin asti. Ensimmäisen kierroksen pyörähdyksestä huolimatta hän oli maalissa 11:s. Stroll ajoi Kanadan GP:ssä uransa ensimmäiset MM-pisteet ollen yhdeksäs. Stroll ajoi Azerbaidžanissa kolmanneksi saavuttaen ensimmäisen palkintopallisijansa, vaikka Valtteri Bottas ohitti hänet aivan kilpailun viimeisillä metreillä. Palkintosijallaan Strollista tuli kaikkien aikojen toiseksi nuorin palkintopallille ajanut kuljettaja Max Verstappenin jälkeen, ja nuorin palkintopallille ajanut kuljettaja tulokaskaudella ollessaan 18 vuotta ja 239 päivää vanha. Stroll on kaikkien aikojen kolmas kanadalainen Formula 1 -kuljettaja, joka on saavuttanut palkintosijan. Italian GP:ssä Strollista tuli kaikkien aikojen nuorin eturivistä kilpailuun startannut kuljettaja. Kilpailussa Stroll tippui seitsemänneksi. Stroll keräsi tulokaskaudellaan 40 pistettä sijoittuen kuljettajien MM-sarjan sijalle 12.

### Racing Point (2019–2020)

Stroll ajoi kaudella 2019 Racing Point -tallissa. Hän keräsi kauden aikana 21 pistettä sijoittuen sarjan 15:nneksi parhaana tuloksenaan Saksan GP:n neljäs sija.

Stroll jatkoi tallissa kaudella 2020. Italian GP:ssä Stroll ajoi uransa toisen palkintosijoituksensa ajaen kolmanneksi. Stroll joutui jättämään väliin Saksassa ajetun Eifelin GP:n koronaviruksen takia. Turkin GP:n sateisissa aika-ajoissa Stroll ajoi uransa ensimmäisen paalupaikan ollen ensimmäinen kanadalainen kuljettaja paalulla sitten Jacques Villeneuven ja vuoden 1997 Euroopan GP:n. Kilpailussa Stroll johti kilpailua toiseen varikkokäyntiinsä saakka, mutta romahti renkaiden suorituskyvyn heikennyttyä yhdeksänneksi. Kauden toisen palkintosijoituksensa hän saavutti sijoituttuaan kolmanneksi Sakhirin GP:ssä. Stroll keräsi kauden aikana 75 pistettä sijoittuen sarjan 11:nneksi.

### Aston Martin (2021–)

Stroll jatkoi kaudella 2021 Racing Pointin seuraajan Aston Martin -tallin kuljettajana Sebastian Vettelin tallikaverina. Hänen kauden paras tulos oli Qatarin GP:n kuudes sija. Stroll keräsi kauden aikana 34 pistettä sijoittuen sarjan 13:nneksi.

Stroll jatkoi tallissa kaudella 2022 parhaana tuloksenaan Singaporen GP:n kuudes sija. Stroll keräsi kauden aikana 18 pistettä sijoittuen sarjan 15:nneksi.

Stroll jatkoi tallissa myös kaudella 2023. Hänen valmistautumistaan kauden alkuun vaikeutti kätensä loukkaaminen pyöräilyonnettomuudessa, minkä vuoksi hän joutui jättämään talvitestit väliin. Hänen parhaaksi tulokseksi jäi Australian osakilpailun neljäs tila.

### Tulokset kilpailuittain

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | Williams | AUSKesk. | CHNKesk. | BHRKesk. | RUS11 | ESP16 | MON15† | CAN9 | AZE3 | AUT10 | GBR16 | HUN14 | BEL11 | ITA7 | SIN8 | MAL8 | JPNKesk. | USA11 | MEX6 | BRA16 | ABU18 |  |  |  |  | 40 | 12. |
| 2018 | Williams | AUS14 | BHR14 | CHN14 | AZE8 | ESP11 | MON17 | CANKesk. | FRA17† | AUT14 | GBR12 | GERKesk. | HUN17 | BEL13 | ITA9 | SIN14 | RUS15 | JPN17 | USA14 | MEX12 | BRA18 | ABU13 |  |  |  | 6 | 18. |
| 2019 | Racing Point | AUS9 | BHR14 | CHN12 | AZE9 | ESPKesk. | MON16 | CAN9 | FRA13 | AUT14 | GBR13 | GER4 | HUN17 | BEL10 | ITA12 | SIN13 | RUS11 | JPN9 | MEX12 | USA13 | BRA19† | ABUKesk. |  |  |  | 21 | 15. |
| 2020 | Racing Point | AUSC | AUTKesk. | STY7 | HUN4 | GBR9 | ANI6 | ESP4 | BEL9 | ITA3 | TUSKesk. | RUSKesk. | EIFLouk. | PORKesk. | EMI13 | **TUR**9 | BHRKesk. | SKR3 | ABU10 |  |  |  |  |  |  | 75 | 11. |
| 2021 | Aston Martin | BHR10 | EMI8 | POR14 | ESP11 | MON8 | AZEKesk. | FRA10 | STY8 | AUT13 | GBR8 | HUNKesk. | BEL20 | NED12 | ITA7 | RUS11 | TUR9 | USA12 | MXC14 | SÃPKesk. | QAT6 | SAU11 | ABU13 |  |  | 34 | 13. |
| 2022 | Aston Martin Aramco | BHR12 | SAU13 | AUS12 | EMI10 | MIA10 | ESP15 | MON14 | AZE16† | CAN10 | GBR11 | AUT13 | FRA10 | HUN11 | BEL11 | NED10 | ITAKesk. | SIN6 | JPN12 | USAKesk. | MXC15 | SÃP10 | ABU8 |  |  | 18 | 15. |
| 2023 | Aston Martin Aramco | BHR6 | SAUKesk. | AUS4 | AZE78 | MIA12 | EMIC | MONKesk. | ESP6 | CAN9 | AUT94 | GBR14 | HUN10 | BEL9 | NED11 | ITA16 | SINWD | JPNKesk. | QAT11 | USA7 | MXC17† | SÃP5 | LVG5 | ABU10 |  | 74 | 10. |
| 2024 | Aston Martin Aramco | BHR10 | SAUKesk. | AUS6 | JPN  | CHN  | MIA  | EMI  | MON  | CAN  | ESP  | AUT  | GBR  | HUN  | BEL  | NED  | ITA  | AZE  | SIN  | USA  | MXC  | SÃP  | LVG  | QAT  | ABU  | 9 | 9. |

### Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto-pallisijat | Paalu-paikat | Nopeimmatkierrokset |
| --- | --- | --- | --- | --- | --- | --- | --- | --- |
| 2017 | Williams-Mercedes | 12. | 20 | 40 | 0 | 1 | 0 | 0 |
| 2018 | Williams-Mercedes | 18. | 21 | 6 | 0 | 0 | 0 | 0 |
| 2019 | Racing Point-Mercedes | 15. | 21 | 21 | 0 | 0 | 0 | 0 |
| 2020 | Racing Point-Mercedes | 11. | 17 (16 starttia) | 75 | 0 | 2 | 1 | 0 |
| 2021 | Aston Martin-Mercedes | 13. | 22 | 34 | 0 | 0 | 0 | 0 |
| 2022 | Aston Martin Aramco-Mercedes | 15. | 22 | 18 | 0 | 0 | 0 | 0 |
| 2023 | Aston Martin Aramco-Mercedes | 10. | 22 (21 starttia) | 74 | 0 | 0 | 0 | 0 |
| Yhteensä (7 kautta) | 145 (143 starttia) | 268 | 0 | 3 | 1 | 0 |

### Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Australian GP 2017 |
| 2 | Ensimmäiset MM-pisteet | 7 | Kanadan GP 2017 |
| 3 | Ensimmäinen palkintosija | 8 | Azerbaidžanin GP 2017 |
| 4 | 100 MM-pistettä | 68 | Espanjan GP 2020 |
| 5 | Ensimmäinen paalupaikka | 75 | Turkin GP 2020 |
| 6 | 100 kilpailua | 101 | Abu Dhabin GP 2021 |
| 7 | 200 MM-pistettä | 124 | Bahrainin GP 2023 |

Henkilökohtaiset kuntovalmentajat
---------------------------------

| Kaudet | Kuntovalmentaja | Talli |
| --- | --- | --- |
| 2017– | Suomi Ville Vihola | Williams |

Lähteet
-------

1. ↑  ‘It felt good to pass a Mercedes!’ says Stroll after lightning start helps him to P4 in Spain *Formula1.com*.  16.8.2020. Formula One World Championship Limited. Viitattu 27.4.2021. (englanniksi)
2. ↑  Tiesitkö? Aston Martinin F1-kuski ei aja oikealla nimellään – Fanit ällistyivät: "Siisti nimi!" *www.iltalehti.fi*. Viitattu 12.9.2023.
3. ↑  Forbes - The world's billionaires: Lawrence Stroll *Forbes*. Viitattu 28.11.2016.
4. 1 2 3  Driver Database: Lance Stroll *DriverDB*. Viitattu 28.11.2016.
5. ↑  Nyt se on varmaa: Bottas jatkaa Williamsilla! *MTV.fi*.  3.11.2016.  Arkistoitu 4.11.2016. Viitattu 5.11.2016.
6. ↑  Bottas Replaces Rosberg at Mercedes, Massa Back at Williams *ABC*.  16.1.2017. Viitattu 21.1.2017.
7. ↑  F1 Australian GP: Brake disc failure ended Stroll's F1 debut  27.3.2017. Crash.net. Viitattu 22.4.2017. (englanniksi)
8. ↑  LIVE: Vettel ajoi voittoon – Bottas kolmas, Räikkönen neljäs *MTV.fi*.  16.4.2017.  Arkistoitu 17.4.2017. Viitattu 18.4.2017.
9. ↑  Valtteri Bottas selitti kolariaan Räikkösen kanssa - joutui julman pilan kohteeksi palkintopallilla *iltalehti.fi*. Viitattu 25.6.2017.
10. ↑  STATS F1: Statistics Nations - Podiums - By driver - Canada • STATS F1 *www.statsf1.com*. Viitattu 11.8.2017. (englanniksi)
11. ↑  Stroll’s Force India confirmation completes 2019 grid *Formula1.com*.  30.11.2018. Formula One World Championship Limited. Viitattu 3.12.2018. (englanniksi)
12. ↑  Stroll to miss pre-season testing in Bahrain after training accident *Formula1.com*.  20.2.2023. Formula One World Championship Limited. Viitattu 21.2.2024. (englanniksi)
13. ↑  2023 Driver Standings: Lance Stroll *Formula1.com*. Formula One World Championship Limited. Viitattu 21.2.2024. (englanniksi)
14. ↑  Viholasta kuopuskuski Strollin kuntovalmentaja

Aiheesta muualla
----------------

* Lance Stroll ura Driver Databasessa
* Ex-Ferrari Academy member Stroll gets Williams F1 development deal

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 

Yhdistynyt kuningaskunta Aston Martin Aramco F1 Team
**Tallipäällikkö:**  
Luxemburg Mike Krack  
  

**Kilpakuljettajat:**  
14. Espanja Fernando Alonso ·  18. Kanada Lance Stroll  
  

**Testikuljettajat:**  
34. Brasilia Felipe Drugovich ·  Belgia Stoffel Vandoorne  
  

**Formula 1 -autot:**  

DBR4 ·  DBR5 ·  AMR21 ·  AMR22 ·  AMR23 ·  AMR24

Kauden 2024 Formula 1 -tallit ja -kuljettajat

|  |  |  |  |  |
| --- | --- | --- | --- | --- |
| **Red Bull Racing** | **Mercedes** | **Ferrari** | **McLaren** | **Aston Martin Aramco** |
| 1. Max Verstappen11. Sergio Pérez  | 44. Lewis Hamilton63. George Russell  | 16. Charles Leclerc55. Carlos Sainz38. Oliver Bearman | 4. Lando Norris81. Oscar Piastri  | 14. Fernando Alonso18. Lance Stroll  |
| **Alpine** | **Williams** | **RB** | **Kick Sauber** | **Haas** |
| 10. Pierre Gasly31. Esteban Ocon | 2. Logan Sargeant23. Alexander Albon | 3. Daniel Ricciardo22. Yūki Tsunoda | 24. Zhou Guanyu77. Valtteri Bottas | 20. Kevin Magnussen27. Nico Hülkenberg |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |